Silas Larix Reffendrust

### Alias

Silas, Lysmager, Arkanmester, Rektor, Øverste Magiker, (Rabenvögel) Elster, Baltazar Krügers bane, Cecil Reffen, Larix, Larix de Silva, Silvanus Larix Corvinus, Lærk, Den lærde, Fira

### Affiliation

Magiker Konklavet, Weissburg Akademi, Weissburg Bibliotek (modstandsgruppen), Schlachtfelt, Lysets Orden i Altdorf, grænserigets druider

### Familie

Far: Krofatter Hr. Reffen †
Mor: Nokka Schroder

Søster: Nuka Adanna Reffen

### Profession

Arkanmester, rektor, drost af Schlachtfelt, illustrator, helbreder

### Færdigheder

Magi, illustration, logik, aritmetik og skriftsprog

### Våben

Langsværd

Silas Larix Reffendrust er rektor af Weissburg Akademi, arkanmester af Magiker Konklavet og ærkemagiker af Lysets Orden. Han er oprindeligt født og opvokset i grænserigerne, men har i mange år studeret, arbejdet og kæmpet i Kejserriget. Han har tjent som hofmagiker og drost af Schlachtfelt under Leopold Tussen-Hoche i Weissburg Grænserige. Silas gik under navnet Cecil hos sin familie, men gik også under et par andre navne hos druider og sin øvrige omgangskreds. Da Silas skulle registreres ved navn i Kejserriget registrerede han sit fornavn som Silas Larix.

## Biografi

#### Familie baggrund

Silas far Hr. Reffen, var en desatør fra den kejserlige hær der tog til grænserigerne. I grænserigerne mødte Hr. Reffen skrædderen Nokka Schroder. De startede sammen en familie, en kro og et skrædderi. De fik to børn der i deres første arbejdsdygtige år hjalp til i kroen og skrædderiet der oprindeligt blev startet op på Althof. Kroen og skrædderiet blev senere flyttet til Weissburg by.

#### Optagelse som magikerlærling

Fra en ung alder af begyndte Silas at vise tegn på magiske evner hvilket gav problemer på grund af erratisk brug af magi. Silas opsøgte druiden Fyr der holdte til i Druidelunden. Fyr gav ham druidenavnet Lærk. Under Fyr lærte Silas at holde magien under kontrol sammen med andre unge med evner for magi.

Leopold Tussen-Hoche fordrev druider og folket af den gamle lokale kultur og sendte børn med magisk potentialle til Kejserriget for at de kunne oplæres i hvad der mentes var korrekt kejserlig håndtering af magi.

Silas og medlærlingen Friedrich blev sendt til Kejserriget for at de hver kunne blive tildelt et af de magiske kollegier. Silas blev optaget i Lysets Orden. I Lysets Orden gennemgik han streng asketisk, meditativ og magisk træning. Nogle medkollegianere ville i en ekplosion af magi gå til i en selvfortærende brænd ved udøvelse af magi under meditation. Dette gjorde at Silas søgte om at blive omrejsende magiker i en ung alder, da han ikke følte sig tilpas med hvorledes træningen foregik.

#### I Weissburgs tjeneste

Da Leopold Tussen-Hoche ville danne sit rige var sikkerhed en stor priotet. Under hans befaling blev der udgravet en gammel dværgemine, som blev besluttet var et sikkert sted at danne byen Weissburg. Silas arbejdede som oversætter af dværgerunerne der blev fundet i dværgeminen. Dværgeminen blev senere til byen Weissburg. Silas blev forfremmet af kong Leopold til hofmagiker, fik skænket en adelstitlen som baron og blev drost af Schlachtfelt. Da Silas havde fået titlen som drost af Schlachtfelt blev der under mester Severins ledelse oprettet Magiker Konklavet og Blåtårnet på lenet. Silas hovedopgave i Weissburg område blev at helbrede de syge, give politisk rådgivning samt at bortmane de udøde.

Under et større slag mod de udøde fik Silas dræbt nekromantikeren Baltazar Krüger. Silas tog på en længere rejse til Kejserriget for at blive mere dannet og begyndte i forbindelse med det at blive sendt i flere kampe mod de udøde og kaos. Baltazar Krüger døde dog ikke fuldstændig på grund af sine nekromantiske kræfter, og har siden Silas bortrejse genopstået igen.

#### Som magiker i Kejserriget

Silas har endnu ikke snakket meget om sin tid i Kejserriget. Han har dog i sin tid i Kejserriget tilegnet sig viden om logik, aritmetik og uddrivelse af kaos. I Kejserriget har han stiftet bekendtskab med en magiker ved navn Christian Holtz.

#### Tilbagekomst til Weissburg

Silas hørte om Leopolds fald, rygter om Severin og splittelse af Magiker Konklavet og rejste til sin hjemstavn for at se hvorledes det stod til. Silas genoprettede Magiker Konklavet og trådte til som øverstemagiker i 2542 IK. Magien i Weissburg område har været ekstra stærk i en periode og det virker til at have udløst at flere end normalt har manifesteret magiske kræfter. Silas har arbejdet på at dem med magisk potentiale kommer under opsyn af Magiker Konklavet. Silas har også arbejdet på at stifte Weissburg Akademi. Han har sammen med Weissburg Lægehus arbejdet på at genoprette Weissburg Bibliotek.

## Andet

Ved udsigten til kamp foretrækker Silas at neddrosle konflikten inden den starter ved auraen af hans tilstedeværelse, ordets magt eller udøvning af sindsberoligende magi. Hvis Silas synes situationen er ved at være ude af kontrol fremsiger han en formular for at frembringe søvn i de øvrige tilstedeværende. Det er også sket at han har gjort det af ren og skær utålmodighed. I Silas oprettelse af Weissburg Akademi har han skullet holde mange møder og navigere den politiske verden. Deraf har han ofte været på farten og måtte aflyse møder han ikke har haft tid til.

Som magiker har han sjældent haft brug for at kunne kæmpe, men han har taget nogle timer i akademisk fægtekunst. Dette har han kunne bruge i nogle få tilfælde hvor der har været et angreb af udøde.

Silas læste rigtig meget dengang han arbejdede på biblioteket, hvilket har ført til at han besidder bred viden. Ikke kun inden for magi og skriftsprog, men han har også læst ivrigt om datidens og samtidens fremskridt indenfor medicin. Medicin har han med stor ivrighed snakket med hans stedfar om, der er mere dannet i det. Hans primære beskæftigelse i fredstid er illustration og dokumentation. Som det er almindeligt for lysmagikere, så har Silas en bleg lød. Dette er måske delvis fordi han bruger meget af sin tid med en bog i stedet for i hårde vejrforhold.

I sommerhalvåret foretrækker Silas at bruge sin tid på Seeheilung, men er mere i Weissburg by i vinterhalvåret.

Silas virker ikke altid lige nærværende. Når han er nærværende er hans primære fokus at komme til bunds i en sags kerne, vidensudveksling eller blot at observere verdenen. Han indvolverer sig for at få ro på opstandelse eller systematicere sig ud af problemstillinger. Han tager gerne en venlig duel med venner, men skyer reel konflikt medmindre det er absolut nødvændigt. Silas er dybt skeptisk over for de magikere og adelige som han anser som magtsyge. Efter hændelsen med at Magiker Konklavet er blevet infiltreret er Silas lettere skeptisk for hvem han lader blive initieret og hvem der får lov at se lokationerne for de magiske kilder. Som mange andre magere har Silas haft friktion med sejrskulten, men kan godt med tøven arbejde sammen med dem og det øvrige præsteskab når det kommer til at bekæmpe De Unævnelige og forbandet dårligdom.

Værdier: Lev ved din forstand, tolererer ikke kontrol eller kaos, viden, helbred

## Relationer

#### Perseval Aron Severin

Efter Silas første tid på kollegiet hos Lysets Orden i Altdorf vendte han tilbage til grænserigerne på den betingelse at han ville blive oplært af en autoriseret magiker. Silas kom derefter under vingen af mester Severin.

#### Ravn Vivilio

Ved siden af sin oplæring i magi arbejdede Silas som assistent i Weissburg Bibliotek hvor han var assistent for bibliotekaren Ravn Vivilio. De arbejdede sammen i en modstandsgruppe.

#### Tomas Harringer von Schlachtfelt

Silas har en god relation til lensherren af Schlachtfelt.

#### Christian Holtz

De har arbejdet sammen som kollegaer i Kejserriget. Christian Holtz støtter op om Silas titel som øverstemagiker af Magiker Konklavet og har været en stor hjælp i oprettelsen af Weissburg Akademi. Silas har udnævnt Christian Holtz som dekan hos Weissburg Akademi. Når Silas ikke er tilstede i Weissburg Grænserige er Christian Holtz stedfortræder som øverstemagiker.

#### Alexander Weiß

Silas har taget Alexander under opsyn med den hensigt at lære ham at bruge hvid magi. Derudover har de et sammenarbejde med Weissburg Akademi.

#### Kaptajn Jack

Kaptajn Jack er lønnet som militærleder af Schlactfelt af Silas.

## Trivia

* Silas betyder fra skoven eller efterspurgt.
* Larix er den latinske betegnelse for lærk der er et træ med en rødlig bark. I renæssancen var det almindeligt at lærte folk ændrede deres navn til en latinsk variant. Lærketræer har god resistens mod ild, fugt, syre og rådnende svampe. Træet giver en livlig flamme der nemt går ud. Prominente lærketræer har været dyrket ved Altdorf Universitets botaniske haver. Lærketræer er monoøse. Lærk er i siberisk og lappisk mytologi verdenstræet tilsvarende til Ask Yggdrasil i nordisk mytologi. Røgen fra brændende lærketræ siges at kunne jage onde ånder bort. Lærketræer vokser bedst i fuldt sollys og er *pyrophytic* i det træet trives med skovbrande.
* Ravne er budbringere til solguden Apollo i græsk mytologi. Koronis, som betyder krage, er moren til hans søn Asklepios. Asklepios er guden for lægekunst. Ravne har en jagtform hvor de hakker øjnene ud af deres bytte og er ådselædere, som har ført til at de er associeret med slagmarker . Karakterens oprindelige efternavn var Ravenglor eller Ravenlord. Efternavnet var valgt af en spiller der i starten af kampagnen var krofatter.
* Navnet Cecil kommer fra det latinske *caecus* der betyder blind. Sankt Cecilia nægtede at tilbede de romerske guder. Sankt Cecilia er helgen for musik. Denne navnebetydning blev valgt da Vestereng kampagnen blev resat i 2008 EVT. Spilleren af karakteren har altid værdsat musik, havde på daværende tidspunkt lige netop fået en stærk synsnedsættelse og havde en hvis modstand mod de guder der blev introduceret i den nye kampagne.
* Karakteren skulle oprindeligt have heddet Fira da den først blev navngivet i 2005 EVT. Navnet var taget fra en linje i den poetiske Edda i det kendte kvad om Forn Spiöll Fira der ofte er blevet tituleret Völuspá (undertegnede mener at dette er en titel fundet på af præsteskabet, da de ikke brød sig om at Odin, Dødens Fader, er fortælleren af skabelsesberetningen). Kvadet omhandler "Dødens Fader fortæller det levendes tale fra sine første fjerne minder" (Valfödr vel fram telia forn spiöll fira þau er ek fremst um man). Ordet *fira* betyder formenligt *levende*, men kan også benyttes til at omtale *folk*, *mennesker* og *mænd*. I den poetiske Edda må man dog huske på at den indledes med at Yggdrasil spirer. *Fira* har en etymologisk rod i ferhwą og perkʷ der har en betydning henad træ, krop, liv, sjæl, styrke, verden, univers, kosmos, orden, allestedsnærværende, fyretræ og skov**.** *Fira* har formentligt også etymologisk forbindelse til *fjor* (forrige år), *rå, fæ, fager, frisk, rask, Frej, Freja, frejdig, fro, fri, fyre, fyrig, fimre* og *virre*. Karakteren Fira startede ud som en meget ung kriger, men blev ændret til at være druidelærling senere hen. Som druidelærling måtte karakteren fralægge sig sit oprindelige navn og påtage sig et navn på et træ. Der var allerede to druider. Den ældste hed Fyr og en jævnaldrene druidelærling hed Ask. Navnet Lærk blev derefter valgt, da det også er et fyrretræ, barken er rød tilsvarende spilleren af karakteren har rødt hår, samt den tilsvarende mytologi for lærke- og asketræer spillede muligvis også ind i navnevalget.
* Silas familie havde en hyrdehund kaldet Fafner. Navnet Fafner kommer fra Vølsungesagaen hvor en lindorm og kongesøn af en dværg går ved det navn. Fafner betyder muligvis at omfavne.
* Må ikke forvekles med Moritz Wagner der også kaldes for Baltazars bane, da han senere ligeledes har slået nekromantikeren ihjel.
* "Nogle medkollegianere ville i en ekplosion af magi gå til i en selvfortærende brænd ved udøvelse af magi under meditation." er baseret på en virkelig hændelse hvor en person i en New Age kult, centreret omkring oplysningens tidsalder og meditation, brændte sig selv ihjel på et kloster i Holland.

## Henvisninger

1. ↑ https://en.m.wiktionary.org/wiki/Silvanus
2. ↑ https://en.m.wiktionary.org/wiki/שאילא
3. ↑ https://en.wikipedia.org/wiki/Latinisation\_of\_names
4. ↑ DFF\_69\_1923.pdf (skovbrugsviden.dk)
5. ↑ Song\_of\_the\_Larch.pdf (hoyaudubon.org)
6. ↑ Wildfires and Burns of Siberian Taiga (scfh.ru)
7. ↑ Æskulap - Wikipedia, den frie encyklopædi
8. ↑ https://en.m.wiktionary.org/wiki/Cecilia
9. ↑ Samlagets Norrøn Ordbok af Heggstad et al. (4. udgave)
10. ↑ https://en.wiktionary.org/wiki/f%C3%ADrar
11. ↑ https://en.wiktionary.org/wiki/Reconstruction:Proto-Germanic/ferhw%C4%85
12. ↑ https://en.wiktionary.org/wiki/%F0%90%8D%86%F0%90%8C%B0%F0%90%8C%B9%F0%90%8D%82%F0%90%8D%88%F0%90%8C%BF%F0%90%8D%83#Gothic
13. ↑ https://da.wikipedia.org/wiki/V%C3%B8lsunga\_saga
14. ↑ https://en.wiktionary.org/wiki/Reconstruction:Proto-Germanic/fa%C3%BEmaz